Edith Head

Edith Head (* as Edith Claire Posener an’n 28. Oktober 1897 in San Bernardino, Kalifornien; † 24. Oktober 1981 in Los Angeles) weer en US-amerikaansche Kledaaschmakersche, de ruchweg dusend Filmen mit ehr Kledaaschutarbeiten versorgt hett un dorför 35 mol för den Oscar nomineert weer. Bit hüüt is se dormit de spoodriekste Kledaaschmakersche in de Historie vun de Acedamy Awards.

 Leven un Wark 
Edith Head weer de Dochter vun Max Posener un Anna E. Levy. In’t Johr 1919 hett se an de University of California in Berkeley en Bachelor in dat Fack Franzöösch afslaten un möök 1920 en Master an Stanford University in romaansche Spraken. In Los Angeles hett se ehr Studien an’t Otis Institute un an de Chouinard Art School wieterföhrt. In de 1920er Johren weer se Schoolmeestersche för Franzöösch un Kunst an de Hollywood School for Girls. 1923 hett se Charles Head heiraat, vun den se sik aver 1936 wedder scheden laten hett.

In 1923 hett se ok för en korte Tiet as Schauspelersche versöcht, stell denn aver fast, dat ehr dat Sniedern vun Filmkledaasch veel mehr toseggen de. Ünner dat Regeer vun den Designer Howard Greer hett so to’n eersten mol för Paramount Pictures arbeit. Vun 1927 an weer de Assistentsche vun Travis Banton, de sik in de 1930er Johren sünners mit de Kledaasch för Marlene Dietrich en Naam maakt hett. In dat Kledaaschafdeel vun Paramount – dat later na ehr nöömt weer – is se in’t Johr 1938 to’n Baasdesignersche opstegen. 1940 hett se den Szenenbillner Wiard Ihnen heiraat.

Edith Heads Naam weer för mehrere Johrteihnten en Synonym för Kledaasch ut Hollywood. Mit ehr Infäll för eenige vun de beropensten Fronslüüd ut dat Filmgewarf hett se de Mood vun de USA mit prägt. So hett de vun ehr utdachte Sarong för Dorothy Lamour in The Jungle Princess Opsehn bröcht un weer dorna veelmols kopeert. Vun ehr is ok dat Avendkleed ahn Drägers mit Tüll un Satin för Elizabeth Taylor in A Place in the Sun. Un för Grace Kelly harr se em Siedenkleed utklamüstert, dat se bi de Oscarvergaav 1954 dragen hett, as se för The Country Girl uttekent worrn is. Na tosamen 44 Johren bi Paramount is Head 1967 an de Universal Studios wesselt, woneem se bit an ehr Levensenn bleven is.

De letzte Film, an de Edith Head mitarbeit hett, weer 1981 Dead Men Don’t Wear Plaid, för den se Kledaasch vun annere Designers ut de Studioära kopeert hett, so dat de Kledaasch ut de rinsneden Szenen ut Filmklassikers vun’n Film noir ut de 1940er to dat nee dreihte Material passen de. Head is kort na’t Enn vun de Dreiharbeiten an de Naklapp vun en  Myelofibroos storven, en rore Krankheit vun’t Knakenmark. Se weere in’n Forest Lawn Memorial Park in Glendale, Kalifornien bisett.

En Foto, dat Edith Head bi de Arbeit wiest, weer as een vun teihn Andenkenbreefmarken an’n 25. Februar 2003 rutgeven. De Breefmarken höört to de Reeg „American Filmmaking: Behind the Scenes“. In de Disney-/Pixar-Produkschoon The Incredibles is de Figur Edna Mode na Edith Head ehr Utsehn gestalt worrn.

 Filmografie (Utwahl) 
 Johr Titel 1928 The Legion of the Condemned 1933 Cradle Songdt.: Wiegenlied 1936 The Return of Sophie Langdt.: Um den Krügerdiamanten 1937 Souls at Seadt.: Schiffbruch der Seelen 1938 Dangerous to Knowdt.: Gefährliche Mitwisser 1938 Spawn of the Northdt.: Piraten in Alaska 1939 The Cat and the Canarydt.: Erbschaft um Mitternacht 1940 Road to Singaporedt.: Der Weg nach Singapur 1940 The Great McGintydt.: Der große McGinty 1941 Road to Zanzibardt.: Der Weg nach Sansibar 1941 The Lady Evedt.: Die Falschspielerin 1942 The Major and the Minordt.: Der Major und das Mädchen 1942 Road to Moroccodt.: Der Weg nach Marokko 1943 Five Graves to Cairodt.: Fünf Gräber bis Kairo 1944 The Uninviteddt.: Der unheimliche Gast 1944 Double Indemnitydt.: Frau ohne Gewissen 1944 Ministry of Feardt.: Ministerium der Angst 1945 Love Lettersdt.: Liebesbriefe 1945 The Lost Weekenddt.: Das verlorene Wochenende 1945 The Bells of St. Mary’sdt.: Die Glocken von St. Marien 1946 To Each His Owndt.: Mutterherz 1946 Blue Skiesdt.: Blau ist der Himmel 1947 Ramroddt.: Die Farm der Gehetzten 1947 Wild Harvestdt.: Rauhe Ernte 1948 The Big Clockdt.: Spiel mit dem Tode 1948 A Foreign Affairdt.: Eine auswärtige Affäre 1948 Sorry, Wrong Numberdt.: Du lebst noch 105 Minuten 1949 The Great Gatsbydt.: Der große Gatsby 1949 The Heiressdt.: Die Erbin 1949 Samson and Delilahdt.: Samson und Delilah 1950 Dark Citydt.: Stadt im Dunkel 1950 All About Evedt.: Alles über Eva 1951 The Last Outpostdt.: Sein letzter Verrat 1951 A Place in the Sundt.: Ein Platz an der Sonne 1952 The Atomic Citydt.: Stadt der tausend Gefahren 1952 Come Back, Little Shebadt.: Kehr zurück, kleine Sheba 1953 Shanedt.: Mein großer Freund Shane 1953 The War of the Worldsdt.: Kampf der Welten 1953 Roman Holidaydt.: Ein Herz und eine Krone 1954 Sabrina 1954 The Naked Jungledt.: Der nackte Dschungel 1954 Elephant Walkdt.: Elefantenpfad 1954 Rear Windowdt.: Das Fenster zum Hof 1954 The Country Girldt.: Ein Mädchen vom Lande 1955 Strategic Air Commanddt.: In geheimer Kommandosache 1955 To Catch a Thiefdt.: Über den Dächern von Nizza 1955 The Trouble with Harrydt.: Immer Ärger mit Harry 1955 The Rose Tattoodt.: Die tätowierte Rose 1956 The Man Who Knew Too Muchdt.: Der Mann, der zuviel wußte 1956 Pardnersdt.: Wo Männer noch Männer sind 1956 Three Violent Peopledt.: Rivalen ohne Gnade 1957 Gunfight at the O.K. Corraldt.: Zwei rechnen ab 1957 The Joker Is Wilddt.: Schicksalsmelodie 1957 The Tin Stardt.: Der Stern des Gesetzes 1958 Teacher’s Petdt.: Reporter der Liebe 1958 Vertigodt.: Vertigo – Aus dem Reich der Toten 1958 Hot Spelldt.: Hitzewelle 1958 The Matchmakerdt.: Die Heiratsvermittlerin 1959 Alias Jesse Jamesdt.: Ein Schuß und 50 Tote 1959 Last Train from Gun Hilldt.: Der letzte Zug von Gun Hill 1960 Heller in Pink Tightsdt.: Die Dame und der Killer 1961 The Errand Boydt.: Der Bürotrottel 1961 Pocketful of Miraclesdt.: Die unteren Zehntausend 1962 The Man Who Shot Liberty Valancedt.: Der Mann, der Liberty Valance erschoss 1962 Hatari! 1963 Huddt.: Der Wildeste unter Tausend 1963 The Nutty Professordt.: Der verrückte Professor 1963 Love with the Proper Strangerdt.: Verliebt in einen Fremden 1965 The Hallelujah Traildt.: Vierzig Wagen westwärts 1965 The Sons of Katie Elderdt.: Die vier Söhne der Katie Elder 1965 Boeing, Boeingdt.: Boeing-Boeing 1966 This Property Is Condemneddt.: Dieses Mädchen ist für alle 1966 El Dorado 1968 The Secret War of Harry Friggdt.: Der Etappenheld 1969 The Lost Mandt.: Es führt kein Weg zurück 1969 Butch Cassidy and the Sundance Kiddt.: Butch Cassidy und Sundance Kid 1969 Topazdt.: Topas 1970 Airport 1972 The Life and Times of Judge Roy Beandt.: Das war Roy Bean 1973 Showdowndt.: Die Geier warten schon 1973 The Stingdt.: Der Clou 1974 Airport 1975dt.: Airport ’75 – Giganten am Himmel 1975 The Great Waldo Pepperdt.: Tollkühne Flieger 1976 Family Plotdt.: Familiengrab 1977 Airport ’77dt.: Airport ’77 – Verschollen im Bermuda-Dreieck 1978 The Big Fixdt.: Der große Trick 1982 Dead Men Don’t Wear Plaiddt.: Tote tragen keine Karos

 Utteken 
Edith Head is bit hüüt de spoodriekste Kledaaschmakersche, wat de Tall vun Utteken angeiht. Se weer alltohopen 39 mol Filmpriesen vörslahn, alleen 35 mol för den Oscar. Uttekent weer se ölven mol:
 1950: mit den Oscar in de Kategorie Best Kledaasch – swartwitt för The Heiress
 1951: mit den Oscar in de Kategorie Best Kledaasch – Farv för Samson and Delilah
 1951: mit den Oscar in de Kategorie Best Kledaasch – swartwitt för All About Eve
 1952: mit den Oscar in de Kategorie Best Kledaasch – swartwitt för A Place in the Sun
 1954: mit den Oscar in de Kategorie Best Kledaasch – swartwitt för Roman Holiday
 1955: mit den Oscar in de Kategorie Best Kledaasch – swartwitt för Sabrina
 1961: mit den Oscar in de Kategorie Best Kledaasch – swartwitt för The Facts of Life
 1964: mit en Sünnerpries vun de Golden Laurels
 1974: mit den Oscar in de Kategorie Best Kledaasch för The Sting
 1974: mit ehrn Steern op’n Hollywood Walk of Fame
 1999: mit de Hall of Fame vun de Costume Designers Guild Awards

 Weblenken 

 Edith Head op fashionmodeldirectory.com (engelsch)

Kategorie:Kledaaschmaker
Kategorie:Börger von de USA
Kategorie:Fru
Kategorie:Boren 1897
Kategorie:Storven 1981